Ubadi hpaji
农村实用法律
Nambat 60 hta dodan ai, lawu de na masa hta langai wa hkra ai ni hpe go, aten 5 ya a hta de 10 ya lawu de rim rong ai hte rau, gumhpro lap 200 a lahta de 500 a lawu de shawa na.
1. Uphkang rung dap ni tara hta hkan nna tek jahkring, dom pat, jahkring kau ya ai sut rai ni hpe makoi, htot kau, dut sha kau, shing nrai jahten shaza kau ya re.
2. Sakse hpe atu galo, makoi magap, jahten shamyit kau, shing nrai nteng ai sakse ga tsun dan, nteng ai zang mu sa shok shana rai nna, uphkang rung dap ni hpe tara hta hkan nna zang mu hparan na hpe wa-hkye hkra ai.
3. Zang rai re chye nga ninglen makoi kau, htot kau,shing nrai masha maka ni hpe dut kau shangun re.
4. Ubadi tara hta hkan nna gon tek, ahko ahkang dom kau, shing nrai htong dam jo hpang jahkrat, htong shinggan ko ana tsi shangun hkrum re mara shut masha shing nrai ubadi tara hkan nna mara shut masha, shing nrai ubadi tara hkan nna mara dam jo hkrum ai masha ni, ubadi tara, uphkang tara hte mungdan magam rapdo shawa wunli makop dap ni a seng ang ai jep tek gon lajang dodan hta tot lai ai sat lawat ni.
Nambat 61 hta dodan ai, hpong shingra ni hpe garum nna masna ni hpe jarit lagu shalai shangun, shing nrai madu ko nna kaga masha wa hpe jarit de lagu hto shalai re ni hpe,wu de aten 10 ya a lahta de 15 ya a lawu de rim rong ai hta n-ga, gumhpro lap 1000 a lahta de 5000 a lawu de shawa na.
Nambat 62 hta dodan ai, mung jarit lagu lai mayu ai ni hpe lakung lama galo ya ai ni hpe, aten 5 ya a lahta de 10 ya a lawu de rim rong ai hte rau, gumhpro lap 500 a lahta de 2000 a lawu de mung no shawa na.
Mung jarit lagu lai ai ni hpe aten 5 ya a lawu de rim rong kau, shing nrai gumhpro lap 500 a lawu de shawa na.
Nambat 63 hta dodan ai, lawu de na masa lam langai hta wa hkra ai ni hpe, aga sadi jo shing nrai gumhpro lap 200 a lawu de shawa na. Masa laja lana re ni hpe go aten 5 ya a lahta de 10 ya a lawu de rim rong kau na hta n-ga, gumhpro lap 200 a lahta de 500 a lawu de mung no shawa na.
1. Mungdan ko nna makop maga ai hpaji hparat rai, mying dan ai masat dingsat rai hpe majoi nahkret aka, nsam chya shakap shing nrai kaga ladat hku nna dingsang jahten shabya re.
2. Mungdan dodan ko tot lai nna, hpaji hparat rai makop rung dap makau hkan rai marai gapo, htu krok re lam galo nna, hpaji hparat rai ni hpe shaza hkra wa ai.
Nambat 64 hta dodan ai, lawu de na masa langai hta wa hkra ai ni hpe, gumhpro lap 500 a lahta de 1000 a lawu de shawa na. Laja lana re ni hpe go aten 10 a lahta de 15 ya a lawu rim rong kau na hta n-ga, gumhpro lap 500 a lahta de 1000 a lawu de mung no shawa na.
1. Masha ni a modo lagu got hkom.
2. Got lakmat garai nlu yang masha ni a nbungli, sanghpo lagu got hkom.
Nambat 65 hta dodan ai, lawu de na masa langai hta wa hkra ai ni hpe, aten 5 ya a lahta de 10 ya a lawu de rim rong na. Laja jana re ni hpe go aten 5 ya a lahta de 15 ya a lawu de rim rong na hta n-ga,gumhpro lap 1000 a lawu de no shawa na.
1. Masha ni a lup hpe dingsang jahten shaza, shing nrai masha ni moimang nra, shingmun ni hpe majoi gabai kau ya ai.
2. Shawa hpong shara hta moimang ton, shing nrai moimang ton nna, masha ni a nga sat nga sa lam, magam htam lam ni shanut ya nna, tsun yang n madat re ai.
Nambat 66 hta dodan ai, hkum shan dut, hpazema gajam re ni hpe go aten 10 ya a lahta de 15 ya a lawu de rim rong ai hte rau, gumhpro lap 5000 a lawu de mung no shawa na, masa nau n song ai ni hpe hpe, aten 5 ya a lawu de rim rong kau, shing nrai gumhpro lap 500 a lawu de shawa na.
Shawa hpong ko la tam ai hpaze ma ni hpe, aten 5 ya a lawu de rim rong kau, shing n rai gumhpro lap 500 a lawu de shawa na.
Nambat 67 hta dodan ai, masu hkalem, jahkring la,shachyan ya re ladat hte masha ni hpe hkum dut sha shangun ai ni hpe, aten 10 ya a lahta de 15 ya a lawu de rim rong na hta n-ga, gumhpro lap 5000 a lawu de mung no shawa na. Masa nau n laja ai ni hpe, aten 5 ya a ladu de rim rong kau, shing nrai gumhpro lap 500 a lawu de shawa na.
Nambat 68 hta dodan ai, nsen nsa re laika, hkumhpa laika, sumla, dat shin hkui, tip hkui re galo, hto shalai, gahtap dip, dut shapro, shap shapro, shing nrai dutnu, chye-nan hte kaga shi htinglet hking rai ni hte nse nsa re shiga shabra re ni hpe go, aten 10 ya a lahta de 15 ya a lawu de rim rong na hta n-ga, gumhpro lap 3000 a lawu de mung no shawa na. Masa nau nlaja ai ni hpe go, aten 5 ya a lawu de rim rong kau, shing nrai gumhpro lap 500 a lawu de shawa na.
Nambat 69 hta dodan ai, lawu de na masa langai hta wa hkra ai ni hpe go, aten 5 ya a lawu de 15 ya a lawu de rim rong na hta n-ga, gumhpro lap 500 a lahta de 1000 a lawu de mung no shawa na.
1. Nse nsa re hkui ni woi bang yu ai.
2. Nse nsa lam woi pya ai.
3. Nse nsa lam galo ai ko hkan lom ai.
Masha ni lahta de tsun lai ai lam ni galo ai re chye nga ninglen, lakung lama galo ya ai ni hpe go lahta ko dodan ai hku nna lajang na.
Nmabat 70 hta dodan ai, gumhpro amyat tam na matu, hpaida da ai ni hpe hpaida da na lakung lama galo ya, shing nrai gumhpro lo lo gun nna, hpaida da lom re ni hpe go, aten 5 ya a lawu de rim rong kau, shing nrai gumhpro lap 500 a lawu de shawa na. Masa laja lana re ni hpe go aten 10 ya a lahta de 15 ya a lawu de rim rong na hta n-ga, gumhpro lap 500 a lahta de 3000 a lawu de mung no shawa na.
Nambat 71 hta dodan ai, lawu de na masa langai hta wa hkra ai ni hpe go, aten 10 ya a lahta de 15 ya a lawu de rim rong na hta n-ga, gumhpro lap 300 a lawu de mung no shawa na. Masa nau nlaja ai ni hpe go, aten 5 ya a lawu de rim rong kau, shing nrai gumhpro lap 500 a lawu de shawa na.
1. Ubadi tara tot lai nna ka-ni nhpang 500 n du ai, shing nrai kaga ningtuk rai loili hkai ai.
2. Ubadi tara tot lai nna ka-ni re ningtuk rai nli, shing nrai abong mari dut, hto shalai, gun hkom ai.
3. Ubadi tara tot lai nna ka-ni kop loili hto shalai, mari dut, htun ton ai.
Lahta ko tsun lai ai nambat 1 ko wa hkra ai ni go ka-ni garai nsi ai shaloi shot gabai kau jang, ubadi tara hku nlajang sai.
Nambat 72 hta dodan ai, lawu de na masa langai hta wa hkra ai ni hpe go, aten 10 ya a lahta de 15 ya a lawu de rim rong na hta n-ga, gumhpro lap 2000 a lawu de mung no shawa na. Masa nau laja ai ni hpe go, aten 5 ya a lawu de rim rong kau, shing nrai gumhpro lap 500 a lawu de shawa na:
1. Ubadi tara tot nna ka-ni chyang hke 200 ndu, ka-ni hpro shing nrai, Gya-kyi pun pyin(甲基苯丙胺)hke 10 ndu, shing nrai kaga ningtuk rai loili gun ai.
2. Masha ni hpe ningtuk rai la ya ai.
3. Ningtuk rai lu, htu re.
4. Tsi sara ni hpe masu jahkrit nna nanghpam tsi, myit shapyo tsi la ya shangun ai.
Nambat 73 hta dodan ai, masha ni hpe jashut, hkalem, masu nna ningtuk rai lu, htu shangun re ni hpe go, ten 10 a lahta de 15 ya a lawu de rim rong na hta n-ga, gumhpro lap 500 a lahta de 2000 a lawu de mung no shawa na.
Nambat 74 hta dodan ai, manam dap, malu masha dut sha seng, pyo chyai magam galo rung, modo pong shap hpaga rung re rung dap na muhtam masha ni, shawa wunli makop dap ni ka-ni lu, hpaida da, hkum shan dut, hpaze ma gasup re hte seng ai lam ni sa jep ai shaloi, mara shut masha ni hpe shi shong shana kau ai ni hpe go, ten 10 ya a lahta de 15 ya a lawu de rim rong na.
Nambat 75 hta dodan ai, dusat rem nna, masha ni a nga sat nga sa lam jashuk ya ai ni hpe go ga sadi jo na. Ga sadi jo yang n lai ai ni, shing nrai dusat hpe majoi dat shalam nna masha wa hpe jahkrit re ni hpe go, gumhpro lap 200 a lahta de 500 a lawu de shawa na.
Dusat hpe jashut nna masha wa hpe jahkrit jahten shangun re ni hpe go, ubadi tara ndai ko na nambat 43 na dinghkat 1 hta dodan ai ko hkan nna lajang na.
Nambat 76 hta dodan ai, ubadi tara ndai ko na nambat 67, nambat 68, nambat 70 ko na masa ni, gade lang sharin shaga yang n lai ai ni hpe go, mungdan dodan ai ko hkan nna, dip shagui sharin shapan ladat mai lang sai.
JINGHPO LAIKA
Shiga masa
Sumla shiga
图片新闻
Mungdo hkaimu gon hkang dap ni gahtong buga de hpaji sa jo ma ai
州农业局送科技下乡受欢迎
Sumla shiga
图片新闻
Anhte mungdo ni tsom htap ai gahtong ninghton go maden na mu lamang jep yu ma ai
我州核查美丽乡村建设项目
Suthpom pati ginjo hte mungdan magam rapdo ni 《Ka-ni ningtuk pat na hte seng ai lam》 shabra ma ai
中共中央,国务院印发《关于加强
kac_Latn zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn hau_Latn kac_Latn zho_Hans kac_Latn zho_Hans kac_Latn zho_Hans kac_Latn zho_Hans kac_Latn zho_Hans